《曹绣衣奉敕阅试边关事竣回朝送别》
明代·王云凤

齐鲁同游忆昔年，偶闻皇命遣巡边。帐前弓剑三军月，台下风霜五月天。

正喜鹭车来赫赫，忽看驰马去翩翩。中原莫道无争战，却恐狼星未改弦。

作者简介：（1465—1517）明山西和顺人，字应韶，号虎谷。成化二十年进士。授礼部主事。劾太监李广，下狱，降知州。后升陕西提学佥事，历副使、按察使，召为国子祭酒，以右佥都御史巡抚宣府。与王琼、乔宇同科中进士，号称河东三凤。